有翅天馬圖
作者：牟巘
朝代：宋

paragraphs: 何年塵鏡昏乍洗，金背湧出狀怪詭。
自古空言馬生角，今乃見馬生兩翅。
恐是渥漥種，往往感龍氣。
龍惟神，飛行天，若傅兩翅何足貴。
想似穆天子會瑶池，肉多身重不得飛。
一朝乘之逍遥出六合，奔風軼電那容追。
萬里一息日未旰，當時從官無乃疲。
或云車轍馬迹往往有，如此安用彼翅爲。
徒留誕譎誑後世，我願觀者更勿疑。
我聞西王母，參目而虎首，物以類應固宜爾。